पति बीमार हुए तो उन्हें खोने का डर सताता, अब घरों को सजाने का करती हूं बिजनेस
मैं मनीषा शेठ मुंबई से हूं और मैं बिजनेसवुमन हूं। मैं अपने हस्बैंड के साथ उनकी बिजनेस पार्टनर हूं। मैंने जिंदगी का सबसे मुश्किल वक्त शादी के तुरंत बाद देखा लेकिन उसी की बदौलत मैं मजबूत भी बनी।
मैं मनीषा शेठ मुंबई से हूं और मैं बिजनेसवुमन हूं। मैं अपने हस्बैंड के साथ उनकी बिजनेस पार्टनर हूं। मैं एक क्रिएटिव पर्सन हूं तो मुझे हर चीज बहुत कलरफुल लगती है। जिंदगी में कितनी परेशानी आ जाए लेकिन मैं सोचती हूं कि ये वक्त भी गुजर जाएगा क्योंकि मैं आशावादी हूं।
मैंने जिंदगी का सबसे मुश्किल वक्त शादी के तुरंत बाद देखा लेकिन उसी की बदौलत मैं मजबूत भी बनी।
हस्बैंड को मिला दूसरा जन्म
मेरी शादी 1992 में हुई। तब मुंबई में दंगे हुए थे लेकिन तूफान मेरी जिंदगी में आया। मैं तब 24 साल की थी। हस्बैंड की तबीयत बिगड़ती जा रही थी। शादी के बाद न्यूली मैरिड कपल रिश्तेदारों के घर खाने पर जाते हैं, घूमने जाते हैं लेकिन मैं हस्बैंड के साथ एक डॉक्टर से दूसरे डॉक्टर के चक्कर लगा रही थी क्योंकि उनकी बीमारी पकड़ में नहीं आ रही थी। आखिरकार एक डॉक्टर ने उन्हें देखकर बताया कि उन्हें पेम्फीगस नाम की स्किन की बीमारी है। उस खराब हालत में उनकी स्किन पर जगह-जगह से पस निकलती। यह वह दौर था, जब मैं प्रेग्नेंट भी थी। हस्बैंड को खोने का डर सताता। डर से सोचती कि क्या मेरा बेबी अपने पापा को देख पाएगा?
हस्बैंड को दर्द में देखती और खुद मेंटल प्रेशर में रहती। लेकिन दवा से ज्यादा दुआओं ने असर किया और वह ठीक हो गए।
उस समय ने मुझे मजबूत तो बनाया ही लेकिन सब्र रखना भी सिखाया।
जब मेरी डिलीवरी का वक्त आया तो मुंबई में सीरियल ब्लास्ट हुए। एक नया डर सामने आ खड़ा हुआ और इसी डर में डूबे हुए हॉस्पिटल पहुंची और बेटी को जन्म दिया। आज मेरी शादी को 31 साल हो गए हैं।
बच्चों की परवरिश के साथ की पढ़ाई
मैं न्यूट्रिशन में बीएससी होम साइंस की स्टूडेंट रही हूं। 2 बेटियों की मां बनने के बाद मैंने चेन्नई से कॉरेस्पोंडेंस कोर्स से न्यूट्रिशन में एडवांस डिप्लोमा किया। मैं बच्चों के बड़े होने के बाद फूड एंड न्यूट्रिशन के क्षेत्र में काम करना चाहती थी।
मन में यह भी ख्याल आया कि काम में डूबे पति के साथ ही क्यों न काम करूं।
आगे बढ़ने से पहले पोल के जरिए हमें बताएं बिजनेसवुमन के बारे में अपनी राय: 
बिजनेस से जुड़ी दिक्कतें पर सुझाव देने लगी
मेरे सपोर्टिव हस्बैंड का यह मानना है कि औरत पढ़ी लिखी है तो उसे घर पर नहीं बैठना चाहिए। उसकी पढ़ाई और टैलेंट को कभी बेकार नहीं जाना चाहिए।
रात को खाना खाने के बाद हम वॉक पर जाते तो वो अपनी बिजनेस प्रॉब्लम शेयर करते, मैं उन्हें सुझाव देती। हस्बैंड ने देखा कि मेरी कम्यूनिकेशन स्किल्स अच्छी हैं तो उन्होंने मुझे घर के बिजनेस में मार्केटिंग, एडमिनिस्ट्रेशन, पब्लिक रिलेशन, फाइनेंस और स्टाइलिंग का काम सौंपा। आज मैं उनकी लाइफ पार्टनर होने के साथ-साथ उनकी 18 साल से बिजनेस पार्टनर भी हूं।
मां बनने के साथ-साथ कंपनी की डायरेक्टर हूं
बिजनेस तो जॉइन किया लेकिन मेरा ध्यान बेटियों की तरफ भी रहता।
ऑफिस में रहते हुए भी बेटियों की चौकीदारी करती। बेटियों को समझदार बनाया और आजादी भी दी। आज दोनों अकेली अमेरिका में सफल करियर के साथ अपनी पहचान बना रही हैं।
बिजनेस करना आसान नहीं होता 
मेरे पापा और भाई बिजनेसमैन हैं तो घर में मुझे वही माहौल मिला इसलिए बिजनेसवुमन बनने में ज्यादा दिक्कत नहीं आई। शादी से पहले मैंने कई डिजाइनर आउटफिट और ज्वेलरी की एग्जिबिशन आयोजित की इसलिए बिजनेस और क्रिएटिविटी की समझ थी। लेकिन इंटीरियर डिजाइनिंग का बिजनेस मेरे लिए नया था। इसलिए मैं चुपचाप सब कुछ सीखना शुरू किया।
बिजनेस को समझने और सीखने के लिए सब्र रहना जरूरी होता है। मैं अपने हस्बैंड को काम करते देखती, उससे सीखती। बिजनेस कोर्स के सेशन भी जॉइन किए। एक बात तय है कभी भी कुछ भी सीखा हुआ बेकार नहीं जाता। नॉलेज हमेशा काम आती है। जो लाइफ में आने वाले हर चैलेंज से जूझने में मदद करती है।
40 साल की उम्र में जाना कि मैं क्रिएटिव हूं
मुझे रंग अपनी तरफ आकर्षित करते हैं। गुजरात का कल्चर बहुत कलरफुल है और चूंकि गुजराती हूं तो रंगों से खेलना मुझे बचपन से भाता है। कलर कॉम्बिनेशन के साथ स्टाइलिंग करना मेरी क्वॉलिटी है।
40 साल की उम्र में मैंने अपने अंदर के क्रिएटिव इंसान को जगाया, पहचाना और परखा। मुझे काम में मजा आने लगा। मेरा पैशन ही मेरा प्रोफेशन बन गया।
गरबा और डांडिया खूब खेला 
शादी से पहले मैंने गरबा और डांडिया इतना खेला कि अब इस उम्र की थकान ने मुझे गरबा का जज बना दिया। मुंबई लेवल तक मैंने गरबा में फर्स्ट प्राइज जीते हैं। हर नवरात्रि पर मेरा डांस करना तय रहता था। वैसे भी गरबा हर गुजराती के खून में होता है।
मेरी बेस्टफ्रेंड क्लासिकल डांसर है तो कुछ समय तक मैंने उससे भरतनाट्यम भी सीखा।
आज मेरे पैरों में लिगामेंट की प्रॉब्लम है। डांस से डर लगता है लेकिन मन थिरकता है।
बिजनेस में घाटा झेला लेकिन पति की बनी रही ताकत 
जिंदगी हमेशा एक जैसी नहीं रहती है। कभी खुशियां आती है तो कभी गम। पर्सनल क्लाइंट के साथ-साथ हमने बड़ी कंपनियों के साथ भी काम करना शुरू किया।
इससे हमें बहुत नुकसान झेलना पड़ा। वो कुछ साल बहुत मुश्किल से निकले। हमें अपना बिजनेस भी बचाना था और नुकसान की भरपाई भी करनी थी। लेकिन यहां भी सब्र और ईमानदारी काम आई। इस दौरान मैं हस्बैंड की ताकत बनी और बिजनेस का खोया मुकाम वापस पाया।
कुछ समय दुबई में भी काम किया और बिजनेस का इंटरनेशनल अनुभव भी हुआ।